wannaphong/clean_thaiwikipedia huggingface dataset:
# คันธุลี
คันธุลี หรือ ท้าวพันราก หน่ายไส้เดือน  เป็นไม้เลื้อยในวงศ์ Asclepiadaceae มียางขาวสีน้ำนม เถาสีน้ำตาลอมแดง เกาะต้นไม้อืนโดยใช้เถาพัน ใบเดี่ยว ดอกเป็นดอกช่อ ออกดอกตามง่ามใบ ดอกสีขาวอมเหลือง ผลเดี่ยวเป็นฝักเรียว สีเหลืองอมเขียว แก่แล้วแตก เมล็ดมีขนปลิวตามลม 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 30
หมวดหมู่:วงศ์นมตำเลีย
# เวียงพูคา
เวียงภูคา เป็นเมืองหนึ่งของประเทศลาว และเป็นเมืองของแขวงหลวงน้ำทา เวียงภูคาเป็นเมืองเอกของเมืองเวียงภูคา
# อำเภอปยี่นมะน่า
ปยี่นมะน่า  เป็นอำเภอหนึ่งในแปดอำเภอของดินแดนสหภาพเนปยีดอ ประเทศพม่า สำมะโนพม่า ค.ศ. 2014 ระบุว่าอำเภอนี้มีประชากร 187,565 คน

 หมู่บ้าน 
 Alae Chaung
 Alyinlo
 Bantbar
 Boma
 Chaing
 Chin
 Gadozeik
 Hnandaw Kainggalay
 Kan U
 Kinmundan
 Koe Tit Ywa Ma
 Kyaukchet
 Kyaukthanpat
 Kye-inn
 Kyi Taung Kyi Taung Kan
 Kyunyaung
 Leluaing
 Ma-u-daw
 Maungyan
 Mepauk
 Milaunggon
 Mingon Moeswe
 Natthayae
 Ngakaungkan
 Ngokechaung
 Nyaungbingyi
 Nyaungbintha
 Pyadaungkoe
 Pyangabye Pyinmana Haung
 Pyu Dwin
 Seiknandon
 Sibin
 Sinthawt
 Sinthe
 Taungnyo
 Taungtha Thagyarset
 Thanatpinzeik
 Tharyargon
 Thayetkon
 Tegyigon
 Thittat
 Thitlelon
 Thitton Thityargon
 Yezin
 Yaukthwar-inn
 Ywadaw
 Ywathit
 Zalaung
 Zegon
 Ziphyupin

 เขื่อน 
 Ngalaik Dam
 Chaungmagyi Dam
 Yezin Dam

 ห้วย 
 Sinthe Creek
 Ngalaik Creek Patwe Creek
 PaungLaung Creek Lwegyi Creek
 Kyatpyin Creek Letswe Creek
 Chaungmagyi Creek Kogwe Creek
# ซันโนะมิยะ
ซันโนะมิยะ  เป็นพื้นที่หนึ่งในเขตชูโอ นครโคเบะ จังหวัดเฮียวโงะ ประเทศญี่ปุ่น เป็นย่านใจกลางเมืองของนครโคเบะ

ก่อนช่วงทศวรรษที่ 1920 ซันโนะมิยะเคยเป็นแค่ชานเมือง โดยใจกลางเมืองอยู่ที่โมโตมาจิและชินไกจิทางทิศตะวันตกของซันโนะมิยะ แต่เมื่อมีการย้ายห้างสรรพสินค้าโซโกจากโมโตมาจิไปตั้งที่หน้าสถานีซันโนะมิยะในปี ค.ศ. 1933ประวัติโซโก  พื้นที่แห่งนี้ก็ได้รับการพัฒนาไปอย่างรวดเร็ว

ซันโนะมิยะเป็นศูนย์กลางของการคมนาคมของโคเบะ โดยมีรถไฟเจอาร์เวสต์ รถไฟฮันคีว รถไฟฟ้าฮันชิง รถไฟใต้ดินโคเบะ และรถไฟโคเบะนิวทรานซิทที่ใช้สถานีซันโนะมิยะเป็นสถานีหลักในการให้บริการรับส่งผู้โดยสาร
# เลียงผาใต้
เลียงผาใต้   เป็นสัตว์เลี้ยงลูกด้วยนมชนิดหนึ่ง อยู่ในอันดับสัตว์กีบคู่ วงศ์ Bovidae อันเป็นวงศ์เดียวกับแพะ, แกะ และวัว  

ลักษณะ
มีรูปร่างหน้าตาคล้ายแพะ ลำตัวสั้น ขายาว ขนมีเส้นเล็กและหยาบ ขนตามลำตัวมีสีเทาอมดำ บริเวณท้องจะมีสีอ่อนกว่า สีของเลียงผาวัยอ่อนจะมีสีเข้ม แต่จะอ่อนลงเรื่อย ๆ เมื่อโตตามวัย จนดูคล้ายกับสีเทา สีขนบริเวณหน้าแข้งหรือใต้หัวเข่ามีสีดำ ตรงหัวเข่ามีสีน้ำตาลอมแดง มีแผงคอยาวในบางตัวอาจพาดไปถึงหัวไหล่ มีต่อมขนาดใหญ่อยู่ใต้ตาเห็นได้ชัดเจน ริมฝีปากมีสีขาว หูยาวคล้ายลา  มีเขาทั้งตัวผู้และตัวเมีย มีรูปร่างคล้ายเขาของแพะ แต่เขาตัวเมียจะสั้นกว่าตัวผู้ 
thumb|left|แผงคอยาวสีขาว
โดยทั่วไปมีขนาดเล็กกว่าเลียงผาเหนือ มีขนาดความยาวลำตัวและหัว 140-155 เซนติเมตร ความยาวหาง 115-160 เซนติเมตร ความสูงจากพื้นดินถึงหัวไหล่ 85-94 เซนติเมตร น้ำหนัก 85-100 กิโลกรัม

ถิ่นกำเนิด
พบแพร่กระจายบริเวณภาคใต้ของไทย ตั้งแต่คอคอดกระลงมา คาบสมุทรมลายู และเกาะสุมาตรา 

ที่อยู่อาศัย
มักอาศัยและหากินตามลำพังบนภูเขาสูงหรือหน้าผา ที่มีพุ่มไม้เตี้ยขึ้นอยู่ กินพืช เช่น ใบไม้และยอดไม้เป็นหลัก ปีนหน้าผาได้อย่างคล่องแคล่ว ออกหากินในเวลาเช้าตรู่ และพลบค่ำ นอนหลับพักผ่อนในเวลากลางวันตามพุ่มไม้ ชอบลับเขาตามต้นไม้หรือโขดหินที่เคยทำอยู่ประจำ มีนิสัยชอบถ่ายมูลซ้ำที่เดิม ว่ายน้ำเก่ง เคยมีรายงานหลายครั้งว่า สามารถว่ายน้ำข้ามแม่น้ำขนาดใหญ่ได้ หรือบางครั้งอาจว่ายไปมาระหว่างเกาะในทะเลได้ด้วย เมื่อพบศัตรูจะยืนอยู่นิ่ง ๆ ครู่หนึ่งแล้วจึงกระโจนหลบหนีไป มีประสาทหูและตาดีเยี่ยม จมูกรับกลิ่นดีมาก มีฤดูผสมพันธุ์ระหว่างเดือนตุลาคม-พฤศจิกายน ใช้เวลาตั้งท้องประมาณ 7 เดือน ออกลูกครั้งละ 1 ตัว

การอนุรักษ์
เลียงผาใต้ เป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พ.ศ. 2535 สถานภาพปัจจุบันใกล้สูญพันธุ์แล้ว เนื่องจากถูกล่าไปทำเป็นยาสมุนไพรจีน

หมายเหตุ
เดิมทีเลียงผาใต้ เคยเป็นเลียงผาเพียงชนิดเดียวที่พบได้ในประเทศไทย แต่ในปัจจุบันด้วยข้อมูลใหม่พบว่ายังมีเลียงผาอีกชนิดหนึ่งที่สามารถพบได้ในประเทศไทย นั่นคือ เลียงผาเหนือ (C. milneedwardsii)
# เลียงผาเหนือ
เลียงผาเหนือ  เป็นสัตว์กีบคู่ชนิดหนึ่ง จำพวกเลียงผา 

พบกระจายพันธุ์ในประเทศจีนทางใต้ ภูมิภาคอินโดจีน พม่า และรัฐอัสสัม ประเทศอินเดีย  ในประเทศไทยพบได้ในตอนเหนือของประเทศ และพบได้ทั่วทุกภาคยกเว้นภาคกลางและภาคใต้

เลียงผาเหนือ มีขนที่หยาบสีเทาอมดำเหมือนเลียงผาใต้ อุณหภูมิระหว่างขนกับชั้นผิวหนังมีความแตกต่างกัน มีแผงคอที่พาดผ่านระหว่างเขาไปตรงกลางของด้านหลัง เขาโดยเฉพาะในเพศผู้จะโดดเด่น มีสีอ่อน ความยาวประมาณ 6 นิ้ว และมีความยาวโค้ง เลียงผาเหนือมีขนาดลำตัวที่ใหญ่มาก เมื่อเติบโตเต็มที่มีความยาวกว่า 6 ฟุต และมีส่วนสูง 3 ฟุต จากกีบเท้าจนถึงหัวไหล่ และมีน้ำหนักประมาณ 150 กิโลกรัม ขาทั้งสี่ตั้งแต่หัวเข่าลงไปจนถึงกีบมีสีน้ำตาลอมแดง

พบอาศัยอยู่ตามภูเขาสูงและบริเวณที่มีหน้าผาสูงชัน สามารถอาศัยและปีนป่ายได้ดีในพื้นที่ที่มีความขรุขระ แต่ก็สามารถพบได้ว่าบางครั้งพบในที่รา่บ ว่ายน้ำได้ดี และสามารถว่ายน้ำข้ามทะเลไปยังอาศัยยังเกาะแก่งต่าง ๆ ได้อีกด้วย

ปกติแล้วเลียงผาเหนือมักอาศัยอยู่เพียงลำพังตัวเดียวหรือเป็นกลุ่มเล็ก ๆ  กินหญ้า, หน่อไม้ และใบไม้ต่าง ๆ เป็นอาหาร สัตว์ที่ค่อนข้างหวงถิ่น มีการเดินตรวจตราถิ่นอาศัยเป็นประจำ มีการประกาศอาณาเขตหากินอย่างชัดเจนด้วยการถ่ายมูล มักออกหากินตั้งแต่ช่วงเวลาเช้าตรู่และเวลาโพล้เพล้พลบค่ำ เลียงผาเหนือมักจะให้กำเนิดลูกอ่อนระหว่างเดือนกันยายน-ตุลาคม มีระยะเวลาการตั้งท้องนาน 8 เดือนจาก IUCN
# แมลงช้างปีกใส
แมลงช้างปีกใส ชนิด  Chrysoperla carnea Stephens  เป็นแมลงตัวห้ำที่สำคัญที่นิยมนำมาเพาะเลี้ยงมากที่สุดในแถบทวีปยุโรปและสหรัฐอเมริกา เนื่องจากเป็นศัตรูตามธรรมชาติที่สำคัญของแมลงศัตรูพืชหลายชนิด เช่น เพลี้ยอ่อน เพลี้ยจั๊กจั้น เพลี้ยไฟ แมลงหวี่ขาว เพลี้ยแป้ง และไรแดง นอกจากนี้ตัวอ่อนของแมลงช้างปีกใสยังสามารถกินไข่และตัวอ่อนของด้วง หรือหนอนผีเสื้อที่ทำลายผลผลิตทางการเกษตรได้อีกด้วย ดังนั้นแมลงช้างปีกใสจึงมีบทบาทสำคัญในการควบคุมศัตรูพืชโดยชีววิธีได้อย่างมีประสิทธิภาพUlhaq, M.M., Sattar, A., Salihah, Z., Farid, A., Usman, A. and Khattak, S.U.K. 2006.
Effect of different artificial diets on the biology of adult green lacewing (Chrysoperla carnea Stephens). Songklanakarin J. Sci. Technol. Vo. 28(1) : 1-8. http://rdo.psu.ac.th/sjstweb/journal/28-1/01_adult_green_lacewing.pdf  แมลงช้างปีกใส C. carnea  จะดำรงชีพแบบผู้ล่าหรือเป็นตัวห้ำเฉพาะในระยะตัวอ่อน ส่วนในตัวเต็มวัยจะกินน้ำหวานและละอองเรณู จึงมีบทบาทในการผสมเกสรและช่วยขยายพันธุ์พืชด้วยเช่นกัน  Fisher,T. W.,Thomas S. 1999. Handbook of Biological Control. Academic Press , The United States of America. 1031 p.  http://books.google.co.th/books?id=u2X-rfgU0ewC&pg=PA418&redir_esc=y#v=onepage&q&f=true

แมลงช้างปีกใสในสกุล Chrysoperla ถูกแบ่งเป็น 4 กลุ่ม ตามลักษณะสัณฐานวิทยาของตัวเต็มวัย ได้แก่ กลุ่ม carnea กลุ่ม pudica กลุ่ม comans และกลุ่ม nyerina การศึกษาความสัมพันธ์เชิงวิวัฒนาการของแมลงช้างปีกใสทั้ง 4 กลุ่ม โดยใช้ข้อมูลทางพันธุกรรม (nuclear marker 3 ยีน ได้แก่ namelywingless(546 bp), phosphoenolpyruvate carboxykinase (483 bp) และ sodium/potassium ATPase alpha subunit (410 bp)) พบว่า แมลงช้างปีกใสในกลุ่ม comans และ pudica เป็น  sister group กัน และทั้งสองกลุ่มเป็น sister group กับกลุ่ม carnea   แต่ความสัมพันธ์กับกลุ่ม nyerina ยังไม่แน่ชัด
Haruyama, N., A. Mochizuki, P. Duelli, H. Naka, and M. Nomura. 2008. Green lacewing phylogeny, based on three nuclear genes (Chrysopidae, Neuroptera). Systematic Entomology 33(2):275–288. http://onlinelibrary.wiley.com/doi/10.1111/j.1365-3113.2008.00418.x/pdf
# ตุ๊กแกบ้านสีเทา
ตุ๊กแกบ้านสีเทา  สัตว์เลื้อยคลานประเภทจิ้งจกและตุ๊กแกชนิดหนึ่ง

เป็นตุ๊กแกขนาดใหญ่ ขนาดใหญ่เต็มที่ประมาณ 20-25 เซนติเมตร หัวมีขนาดใหญ่และค่อนข้างเรียว แต่ไม่กว้างเหมือนตุ๊กแกบ้าน (G. gekko) ตาโตสีเขียว ลำตัวสีน้ำตาลเทา ตุ๊กแกที่ยังไม่โตเต็มวัย จะมีจุดสีขาวทั่วลำตัว ตัวเต็มวัยตามลำตัว และหางจะมีแต้มสีขาว และมีลายเส้นสีดำรูปแบบไม่แน่นอนกระจายทั่ว
 
พบกระจายพันธุ์ตั้งแต่ภาคใต้ของประเทศไทย เช่น จังหวัดกระบี่, พังงา, สตูล, ปัตตานี, ยะลา, นราธิวาส ไปตลอดแหลมมลายูจนถึงอินโดนีเซีย, พม่า, หมู่เกาะนิโคบาร์ โดยมีการค้นพบครั้งแรกที่เกาะปีนัง และตั้งชื่อวิทยาศาสตร์เพื่อเป็นเกียรติแก่ แอนดรูว์ สมิธ นักสัตววิทยาชาวสกอต Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
Gray, J. E. 1842 Description of some new species of Reptiles, chiefly from the British Museum collection. The Zoological Miscellany: 57-59.Grossmann, W. 2004 Gekko smithii Gray 1842. Sauria Supplement 26 (3): 627-634
Rösler, H. 2001 Studien am Tokeh: 1. Gekko gecko azhari Mertens 1955 (Sauria: Gekkonidae). Gekkota 3: 33-46

จัดเป็นสัตว์ป่าคุ้มครอง
# ชาญชัย อิสระเสนารักษ์
ชาญชัย อิสระเสนารักษ์ (เกิด 10 สิงหาคม พ.ศ. 2496) อดีตรองประธานอนุกรรมาธิการ ด้านกลไกการปราบปรามการทุจริต คณะกรรมาธิการวิสามัญป้องกันและปราบปรามการทุจริต สภาขับเคลื่อนการปฏิรูปประเทศ อดีตสมาชิกสภาผู้แทนราษฎรจังหวัดนครนายก และอดีตสมาชิกสภาผู้แทนราษฎร แบบบัญชีรายชื่อ รวม 4 สมัย

 ประวัติ 
นายชาญชัย อิสระเสนารักษ์ เกิดเมื่อวันที่ 10 สิงหาคม พ.ศ. 2496 สำเร็จการศึกษาระดัปริญญาตรีจากมหาวิทยาลัยศรีปทุม และปริญญาศิลปศาสตรบัณฑิต และ ศิลปศาสตรมหาบัณฑิต สาขาวิชารัฐศาสตร์ จาก มหาวิทยาลัยรามคำแหง 

 งานการเมือง 
ชาญชัยเคยดำรงอาชีพเป็นนักธุรกิจก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2550 รวม 4 สมัย ศูนย์ข้อมูลนักการเมือง 

ใน พ.ศ. 2554 ชาญชัยลงสมัครรับเลือกตั้งในพื้นที่เขต 1 จังหวัดนครนายก ก่อนที่จะไม่ได้รับเลือกตั้ง โดยพ่ายแพ้ให้กับวุฒิชัย กิตติธเนศวร จากพรรคภูมิใจไทย

ใน พ.. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ในลำดับที่ 44เปิด 150 รายชื่อผู้สมัครส.ส.ปาร์ตี้ลิสต์พรรคประชาธิปัตย์ แต่ไม่ได้รับเลือกตั้ง

 สมาชิกสภาผู้แทนราษฎร 
ชาญชัย อิสระเสนารักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครนายก สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครนายก สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครนายก สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๓๑, ๑๘ ธันวาคม ๒๕๕๑
# วัดสัมพันธวงศารามวรวิหาร
วัดสัมพันธวงศาราม เป็นพระอารามหลวงชั้นตรี ชนิดวรวิหารราชกิจจานุเบกษา, ประกาศกระทรวงธรรมการ แผนกกรมสังฆการี เรื่อง จัดระเบียบพระอารามหลวง , เล่ม ๓๒, ตอน ๐ ก, ๓ ตุลาคม พ.ศ. ๒๔๕๘, หน้า 292 ตั้งอยู่ใกล้แม่น้ำเจ้าพระยาฝั่งตะวันออก ในท้องที่แขวงสัมพันธวงศ์ เขตสัมพันธวงศ์ กรุงเทพมหานคร ในย่านเยาวราช เดิมเป็นวัดราษฎร์ มีนามว่า วัดเกาะ หลักฐานในการสร้างวัดแต่เดิมไม่ปรากฏใครเป็นผู้สร้าง ทราบแต่ว่าเป็นวัดโบราณเก่าแก่ มีมาตั้งแต่สมัยอาณาจักรอยุธยา ก่อนสถาปนากรุงรัตนโกสินทร์เป็นราชธานี

เหตุที่ได้ชื่อว่า "วัดเกาะ" เนื่องจากการที่มีคูคลองล้อมรอบเชื่อมต่อจากแม่น้ำเจ้าพระยา

ต่อมาพระบาทสมเด็จพระพุทธยอดฟ้าจุฬาโลกมหาราช พระองค์ทรงพระกรุณาโปรดเกล้าฯ ให้พระบรมวงศานุวงศ์บูรณปฏิสังขรณ์วัดต่าง ๆ ใหม่หลายวัด ในส่วนของวัดเกาะ ทรงพระกรุณาโปรดเกล้าฯ ให้สมเด็จพระสัมพันธวงศ์เธอ เจ้าฟ้ากรมหลวงพิทักษมนตรี ซึ่งเป็นพระภาคิไนย ต้นราชสกุลมนตรีกุล ดำเนินการบูรณปฏิสังขรณ์ขึ้นใหม่ทั้งวัด แล้วทรงพระกรุณาโปรดเกล้าฯ สถาปนาขึ้นเป็นพระอารามหลวง พระราชทานนามว่า วัดเกาะแก้วลังการาม

ต่อมาในสมัยพระบาทสมเด็จพระจอมเกล้าเจ้าอยู่หัว พระองค์ทรงพระกรุณาโปรดเกล้าฯ ให้บูรณปฏิสังขรณ์ใหม่อีกครั้ง แล้วเปลี่ยนนามวัดใหม่เป็น "วัดสัมพันธวงศารามวรวิหาร" เช่นในปัจจุบัน

ในสมัยพระบาทสมเด็จพระจุลจอมเกล้าเจ้าอยู่หัว พระองค์ได้เสด็จพระราชดำเนินทางชลมารคมาถวายผ้าพระกฐินที่วัดสัมพันธวงศารามวรวิหารและวัดปทุมคงคาราชวรวิหาร โดยเรือพระที่นั่งเทียบที่ศาลาท่าน้ำ

คลังภาพ
# สมเด็จพระพุทธโฆษาจารย์ (พุฒ สุวฑฺฒโน)
สมเด็จพระพุทธโฆษาจารย์ นามเดิม พุฒ สุวัฒนกุล  ฉายา สุวฑฺฒโน(11 มีนาคม พ.ศ. 2451 - 26 มกราคม พ.ศ. 2553) อดีตกรรมการมหาเถรสมาคม เจ้าอาวาสวัดสุวรรณารามราชวรวิหาร และเป็นคณะผู้ปฏิบัติหน้าที่สมเด็จพระสังฆราช

 ประวัติ 
สมเด็จพระพุทธโฆษาจารย์ มีนามเดิมว่า พุฒ สุวัฒนกุล เกิดเมื่อวันพุธ ขึ้น 10 เดือน 4 ปีมะแม ตรงกับวันที่ 11 มีนาคม พ.ศ. 2451 (นับแบบเดิมจะเป็น พ.ศ. 2450) เป็นบุตรของนายเพ็ชร สุวัฒนกุล กับนางคำ สุวัฒนกุล ชาติภูมิเป็นชาวบ้านมะขามเรียง ตำบลจำปา อำเภอท่าเรือ จังหวัดพระนครศรีอยุธยา

สมเด็จพระพุทธโฆษาจารย์ ได้ถึงแก่มรณภาพเมื่อวันที่ 26 มกราคม พ.ศ. 2553 สิริอายุ 101 ปี

สมณศักดิ์
 พ.ศ. 2493 ได้รับพระราชทานตั้งสมณศักดิ์ เป็นพระราชาคณะชั้นสามัญเปรียญที่ พระพุทธิญาณมุนีราชกิจจานุเบกษา, แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 67, ตอน 67, วันที่ 12 ธันวาคม 2493, หน้า 6321
 พ.ศ. 2502 ได้รับพระราชทานสมณศักดิ์ เป็นพระราชาคณะชั้นราชที่ พระราชพุทธิญาณ ปฏิภาณสุตคุณ วิบุลธรรมาภรณ์ ยติคณิสสร บวรสังฆาราม คามวาสีราชกิจจานุเบกษา, แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 76, ตอนที่ 115, วันที่ 16 ธันวาคม 2502, ฉบับพิเศษ หน้า 8
 พ.ศ. 2509 ได้รับพระราชทานสมณศักดิ์ เป็นพระราชาคณะชั้นเทพที่ พระเทพญาณสุธี ศรีธรรมสาธก ตรีปิฎกวิภูษิต ยติคณิสสร บวรสังฆาราม คามวาสีได้รับพระราชทานสมณศักดิ์ เป็นพระราชาคณะชั้นเทพ
พ.ศ. 2515 ได้รับพระราชทานสมณศักดิ์ เป็นพระราชาคณะชั้นธรรมที่ พระธรรมราชานุวัตร ประสิทธิธรรมปฏิบัติ สรรพอรรถโกศล วิมลญาณสุนทร มหาคณิสสร บวรสังฆาราม คามวาสีราชกิจจานุเบกษา, แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 89, ตอน 202, วันที่ 31 ธันวาคม 2515, ฉบับพิเศษ หน้า 2
 พ.ศ. 2521 ได้รับพระราชทานสถาปนาเป็นพระราชาคณะเจ้าคณะรองที่ พระอุบาลีคุณูปมาจารย์ ญาณวิสุทธจริยาปริณายก ตรีปิฎกคุณาลังการ นานาสถานราชคมนีย์ สาธุการีธรรมากรสุนทรศีลาทิขันธ์ มหาคณิสสร บวรสังฆาราม คามวาสีได้รับพระราชทานสถาปนาเป็นพระราชาคณะเจ้าคณะรอง
 พ.ศ. 2539 ได้รับพระราชทานสถาปนาเป็นสมเด็จพระราชาคณะที่ สมเด็จพระพุทธโฆษาจารย์ ญาณอดุลสุนทรนายก ตรีปิฎกวราลังการ ไพศาลอรรถธรรมโกศล วิมลศีลคุณากร สาทรศาสนกิจ มหาคณิสสร บวรสังฆาราม คามวาสี อรัญวาสี''ราชกิจจานุเบกษา, ประกาศสถาปนาสมณศักดิ์, เล่ม 113, ตอนที่ 13 ข, วันที่ 2 กรกฎาคม 2539, หน้า 7-8
# เทเลคอม บากู
เทเลคอม บากู  หรือชื่อเดิม ราบิตา บากู  เป็นสโมสรวอลเลย์บอลหญิงในประเทศอาเซอร์ไบจาน และใน ค.ศ. 2013 นุศรา ต้อมคำ ซึ่งเป็นนักกีฬาวอลเลย์บอลหญิงทีมชาติไทย ได้เข้าร่วมแข่งให้แก่สโมสรนี้ภายหลังจากที่เคยร่วมทีมกับอิกติซาดชิ บากู มาก่อน'นุศรา' เหินฟ้าเล่นลีกอาชีพ ร่วมทัพ 'ราบิตา บากู' - ข่าวไทยรัฐออนไลน์นุศราบินเล่นลีกอาชีพอาเซอร์ไบจานแล้วลูกยางสาวไทยเปิดตัวสารคดีสู้สุดใจ Thailand - MSN ข่าว

 ประวัติ 
ธนาคารราบิตาได้รับการก่อตั้งขึ้นใน ค.ศ. 2001 ในชื่อราบิตาชิ บากู แล้วได้ใช้ชื่อปัจจุบันใน ค.ศ. 2004 ตั้งแต่การแสดงผลงานครั้งแรกในซูเปอร์ลีก สโมสรนี้ได้เป็นดาวของการแข่งขันชิงแชมป์ โดยปัจจุบันได้อยู่ในอันดับสาม สโมสรนี้เข้าร่วมการแข่งขันรายการวอลเลย์บอลถ้วยยุโรปซีอีวีคัพอย่างเป็นทางการครั้งแรกในฤดูกาล 2007-08 แต่ก็ตกรอบทันทีเมื่อพบกับทีมโอเคฮิตโนวาโกริกา

ในฤดูกาล 2008-09 ได้มาถึงรอบรองชนะเลิศของรายการชาลเลนจ์คัพโดยเป็นฝ่ายพ่ายให้แก่สโมสรวอลเลย์บอลอัลบาเซเต และเป็นฝ่ายชนะการแข่งขันเป็นครั้งแรกในรอบชิงชนะเลิศเมื่อครั้งที่พบกับทีมอาเซอร์เรล ในช่วงชิงตำแหน่งฤดูกาล 2009-10 เริ่มต้นด้วยผลลัพธ์ที่ดี: ทีมได้ชนะการแข่งชิงแชมป์อีกครั้งและได้อันดับสามในรายการซีอีวีคัพ โดยเป็นฝ่ายแพ้ในรอบรองชนะเลิศต่อทีมฟูตูราวอลเลย์บุสโตอาร์ซีซีโอ แต่เป็นฝ่ายชนะรางวัลเหรียญทองแดงในรอบชิงชนะเลิศเมื่อครั้งที่พบกับทีมวีซี ยูรอลลอชกา-เอ็นทีเอ็มเค เยคาเทรินเบิร์ก

ในฤดูกาล 2010-11 สโมสรได้เข้าแข่งขันรายการวีเมนส์ซีอีวีแชมเปียนส์ลีกเป็นครั้งแรก และได้เข้าสู่รอบชิงชนะเลิศโดยเป็นฝ่ายแพ้ต่อทีมวาคีฟบังค์จากประเทศตุรกีเท่านั้น

ค.ศ. 2013 นุศรา ต้อมคำ ซึ่งเป็นนักกีฬาวอลเลย์บอลหญิงทีมชาติไทย ได้ร่วมทำหน้าที่ให้แก่สโมสรนี้เพื่อต้องการท้าทายความสามารถซาร่ารับเลือกบินร่วมทีมราบิต้าเพราะความท้าทาย : SMMOnline.net และได้รับค่าตอบแทนอย่างน้อยที่ 3 ล้านบาทต่อปี

 รายชื่อสมาชิกทีมฤดูกาล 2013-2014 
หมายเลขผู้เล่นตำแหน่งส่วนสูง (ม.)1 คาทาร์ซีนา สโครวอนสกาบอลโค้ง1.893 คาทาร์ซีนา สโครูปามือเซ็ต1.835 นาตาชา คริสมาโนวิชตัวบล็อกกลาง1.889 เบรนดา กัสติลโลตัวรับอิสระ1.6711 เคเซียรีนา ซาเครอุสกายาตัวตบหัวเสา1.8612 มีรา โกลูโบวิชตัวบล็อกกลาง1.8813 นุศรา ต้อมคำมือเซ็ต1.6915 ซานยา สตาโรวิชตัวบุกแดนหลัง1.9516 โฟลูกี อคินราเดโวตัวบล็อกกลาง1.9117 อีรีนา ชูโความือเซ็ต1.7918 ซูซานา เชบิชตัวรับอิสระ1.67

 เกียรติประวัติ 
thumbnail|แสตมป์ของประเทศอาเซอร์ไบจาน ค.ศ. 2011

 วอลเลย์บอลสโมสรหญิงชิงแชมป์โลก :
 แชมป์: 2011
 รองชนะเลิศ: 2012

 ซีอีวีแชมเปียนส์ลีก :
 รองชนะเลิศ: ฤดูกาล 2010/2011; 2012/2013

 อาเซอร์ไบจานซูเปอร์ลีก :
 แชมป์: ฤดูกาล 2008/2009; 2009/2010; 2010/2011; 2011/2012
# พระยาปรีชาชลยุทธ (วัน จารุภา)
พลเรือตรี พระยาปรีชาชลยุทธ์ (วัน จารุภา)  เป็นคณะกรรมการราษฎร รัฐมนตรี และผู้บัญชาการทหารเรือ

การศึกษา
พระยาปรีชาชลยุทธ์ (วัน จารุภา) จบการศึกษาจากโรงเรียนเทพศิรินทร์ เข้ารับการศึกษาปีพ.ศ. 2452 จบการศึกษาปีพ.ศ. 2458สมาคมนักเรียนเก่าเทพศิรินทร์ ในพระบรมราชูถัมภ์, หอเกียรติยศนักเรียนเก่า 

การทำงาน
พระยาปรีชาชลยุทธ์ (วัน จารุภา) ได้ดำรงตำแหน่งต่างๆ ดังนี้
 กรรมการราษฎร 28 มิถุนายน - 10 ธันวาคม พ.ศ. 2475
 รัฐมนตรี 10 ธันวาคม พ.ศ. 2475 - 8 สิงหาคม พ.ศ. 2476
 ผู้บัญชาการทหารเรือ 6 กรกฎาคม พ.ศ. 2475 แจ้งความประธานคณะกรรมการราษฎร (หน้า ๑๒๘๓) - 5 สิงหาคม พ.ศ. 2476ประกาศ ย้ายนายทหารเรือ

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์ , เล่ม ๔๘ ตอนที่ ๐ ง หน้า ๓๐๙๕, ๑๕ พฤศจิกายน ๒๔๗๔
ราชกิจจานุเบกษา, พระราชทานเครื่องราชอิสริยาภรณ์และเหรียญ , เล่ม ๔๐ ตอนที่ ๐ ง หน้า ๓๔๔๐, ๗ มกราคม ๒๔๖๖
ราชกิจจานุเบกษา, พระราชทานเครื่องราชอิสริยาภรณ์ , เล่ม ๓๘ ตอนที่ ๐ ง หน้า ๑๖๗๕, ๑๘ กันยายน ๒๔๖๔
ราชกิจจานุเบกษา, พระราชทานเหรียญดุษฎีมาลาเข็มศิลปวิทยา , เล่ม ๔๐ ตอนที่ ๐ ง หน้า ๒๗๓, ๖ พฤษภาคม ๒๔๖๖
ราชกิจจานุเบกษา, พระราชทานเครื่องราชอิสริยาภรณ์ , เล่ม ๔๕ ตอนที่ ๐ ง หน้า ๑๙๕, ๒๒ เมษายน ๒๔๗๑
 พระราชทานเหรียญรัตนาภรณ์รัชกาลปัจจุบัน (หน้า 2609)
ราชกิจจานุเบกษา, พระราชทานเหรียญรัตนาภรณ์ , เล่ม ๓๔ ตอนที่ ๐ ง หน้า ๓๓๒๒, ๑๐ กุมภาพันธ์ ๒๔๖๐
ราชกิจจานุเบกษา, พระราชทานเหรียญราชอิสริยาภรณ์ , เล่ม ๔๗ ตอนที่ ๐ ง หน้า ๔๒๘๙, ๑๕ กุมภาพันธ์ ๒๔๗๓
 พระราชทานเครื่องราชอิสริยาภรณ์
 พระราชทานเหรียญราชรุจิ
# หลบผี ผีไม่หลบ
หลบผี ผีไม่หลบ เป็นภาพยนตร์ไทย ผลงานการกำกับโดย ธนกร พงษ์สุวรรณ ออกฉายในวันที่ 28 มีนาคม ปี พ.ศ. 2546 ใน ประเทศไทย

หลบผี ผีไม่หลบ เป็นละครโทรทัศน์ไทย แนวคอมเมดี นำแสดงโดย รัชชานนท์ สุขประกอบ,พรภัสสร อัตถปัญญาพล เริ่มออกอากาศตอนแรกวันที่ 27 กันยายน พ.ศ. 2556 เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน)
บทประพันธ์โดย มิสเตอร์เค บทโทรทัศน์โดย ธนพล เสือน้อย กำกับการแสดงโดย คชินทร์ คล้องช้าง

 รายชื่อนักแสดงนำ 
 2546
 สัจจา ปุผาลา
 นักรบ ไตรโพธิ์
 ราชันย์ บุญชูวงศ์

 2556
 รัชชานนท์ สุขประกอบ  รับบทเป็น  เอ๊ด
 พรภัสสร อัตถปัญญาพล  รับบทเป็น  ญาดา
เด่นคุณ งามเนตร รับบทเป็น วิท
 ณัทธมนกาญจน์ ศรีนิกรโชติ  รับบทเป็น  วาณี
 ปนัดดา โกมารทัต  รับบทเป็น  ยายม้วน
 ถั่วแระ เชิญยิ้ม  รับบทเป็น  อาจารย์กู้
 แอนนา ชวนชื่น  รับบทเป็น  ฉุย
 อ่าง เถิดเทิง  รับบทเป็น  ไผ่
 ธนัท ฉิมท้วม (โจ บอยสเก๊าท์)  รับบทเป็น  อาจารย์พูน
 จตุรวิทย์ คชน่วม  รับบทเป็น  อาจารย์สำอาง
 จั๊กกะบุ๋ม เชิญยิ้ม  รับบทเป็น  จ๊อด
 โป๊งเหน่ง เชิญยิ้ม  รับบทเป็น  กำนันจู๊ด
# เฉลิมชัย เอียสกุล
เฉลิมชัย เอียสกุล (เกิด 13 ตุลาคม พ.ศ. 2500) อดีตสมาชิกสภาผู้แทนราษฎรจังหวัดหนองคาย 4 สมัย

 ประวัติ 
เฉลิมชัย เกิดเมื่อวันที่ 13 ตุลาคม พ.ศ. 2500 เป็นบุตรนายธเนตร กับนางกิมเตียว เอียสกุลประวัติผู้สมัคร ส.ส. กรมการปกครอง และเป็นน้องชายนายฉัตรชัย เอียสกุล สำเร็จการศึกษา บัญชีบัณฑิต จากมหาวิทยาลัยธรรมศาสตร์ เศรษฐศาสตร์มหาบัณฑิต จาก Middle Ternesse State ประเทศสหรัฐอเมริกาทำเนียบสมาชิกสภาผู้แทนราษฎร พ.ศ. 2540. สำนักงานเลขารัฐสภา. 2540

 งานการเมือง 
เฉลิมชัย ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 4 สมัยศูนย์ข้อมูลนักการเมือง 

พ.ศ. 2549 เฉลิมชัย ลงสมัครรับเลือกตั้งสมาชิกวุฒิสภาจังหวัดหนองคาย แต่ไม่ได้รับเลือกตั้ง

 สมาชิกสภาผู้แทนราษฎร 
เฉลิมชัย เอียสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดหนองคาย สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดหนองคาย สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดหนองคาย สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองคาย สังกัดพรรคความหวังใหม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๑๘, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๔๗, ๔ ธันวาคม ๒๕๓๙
# Temperature gradient gel electrophoresis
Temperature Gradient Gel Electrophoresis (TGGE) และ Denaturing Gradient Gel Electrophoresis (DGGE)  เป็นรูปแบบของ  electrophoresis ที่ใช้อุณหภูมิหรือสารเคมีต่างระดับกันในการทำลายสภาพธรรมชาติของตัวอย่างที่เคลื่อนที่ผ่านเจลชนิด acrylamide  TGGE และ DGGE สามารถใช้กับกรดนิวคลีอิก เช่น DNA และ RNAและโปรตีน  TGGE ใช้หลักการที่อุณหภมิเปลี่ยนโครงสร้างของกรดนิวคลีอิกในการแยกออกจากกัน DGGE เป็นเทคนิคแบบดั้งเดิมก่อนจะปรับมาเป็น TGGE 
Denaturing gradient gel electrophoresis
Denaturing gradient gel electrophoresis (DGGE) ทำงานโดยเติมตัวอย่างขนาดเล็กของ DNA (หรือ RNA) ลงในเจลสำหรับอิเล็กโทรโฟรีซีส ที่มีสารทำให้กรดนิวคลีอิกเสียสภาพ ซึ่งจะทำให้กรดนิวคลีอิกคลายตัวในสภาวะต่างๆกัน เมื่อเคลื่อนผ่านเจล จึงสามารถวิเคราะห์ความแตกต่างได้
หมวดหมู่:กรดนิวคลีอิก
# ฮาร์ลีย์ ควินน์
ฮาร์ลีย์ ควินน์ เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดยพอล ดีนีและบรูซ ทิมม์ ปรากฏตัวครั้งแรกใน The Batman Adventures #12 (กันยายน 1993) "Joker's Favor" (episode #7, original airdate: September 11, 1992) ฮาร์ลี ควินน์ เคยปรากฏตัวในรูปแบบคนแสดงในภาพยนตร์เรื่องทีมพลีชีพ มหาวายร้ายที่นำแสดงโดยมาร์ก็อต ร็อบบี้

มาร์โก ร็อบบี สวมบทเป็นฮาร์ลีย์ ควินน์ปรากฏตัวในจักรวาลขยายดีซีในภาพยนตร์ได้แก่ ทีมพลีชีพ มหาวายร้าย, ทีมนกผู้ล่า กับฮาร์ลีย์ ควินน์ ผู้เริดเชิด, เดอะซุยไซด์สควอด
# อันโกะ กลรักสตรอว์เบอร์รี่
อันโกะ กลรักสตรอว์เบอร์รี่ เป็นละครโทรทัศน์ไทย แนวโรแมนติก-คอมเมดี้ ดัดแปลงมาจากบทประพันธ์ของ พงศกร และบทโทรทัศน์โดย ศรียุ ดำเนินงานสร้างโดย บริษัท ซิติเซ่น เคน จำกัด โดย ธีรเดช วงศ์พัวพันธ์, บุษกร วงศ์พัวพันธ์ กำกับการแสดงโดย ฤกษ์ชัย พวงเพ็ชร์ ออกอากาศทางไทยทีวีสีช่อง 3 ครั้งแรกเมื่อวันที่ 9 ตุลาคม พ.ศ. 2556 นำแสดงโดย ธีรเดช วงศ์พัวพันธ์, อารยา เอ ฮาร์เก็ต, คณิศ ปิยะปภากรกูล และรินลณี ศรีเพ็ญ ร่วมด้วยนักแสดงสมทบอีกมากมาย

รายชื่อนักแสดงนำ
เรียงลำดับตามไตเติ้ลละคร
 ธีรเดช วงศ์พัวพันธ์  รับบทเป็น  ดร. แสน เผื่อนนาดี
 อารยา เอ ฮาร์เก็ต  รับบทเป็น  อันยา รักษ์เรืองรอง / อันโกะ
 รินลณี ศรีเพ็ญ  รับบทเป็น  ดร. พิลาสินี / ดร.แพม
 คณิศ ปิยะปภากรกูล  รับบทเป็น  คิมหันต์ / คิมบอม
 ปารีณา บุศยศิริ  รับบทเป็น  เมขลา / เมย์
 อริสรา ทองบริสุทธิ์  รับบทเป็น  อิ๊งค์กี้
 พรรณชนิดา ศรีสำราญ  รับบทเป็น  หม่อมราชวงศ์หญิงเหมือนนิรมิต / หญิงเหมือน
 ธนิดา กาญจนวัฒน์  รับบทเป็น  เมรี / แมรี่ 
 ธนัชพันธ์ บูรณาชีวาวิไล  รับบทเป็น  อาโป
 นิธิชัย ยศอมรสุนทร  รับบทเป็น  ทวยเทพ
 ทรงสิทธิ์ รุ่งนพคุณศรี  รับบทเป็น  บุรินทร์
 ดีใจ ดีดีดี  รับบทเป็น  เพียงดาว (เลขาบุรินทร์)
 เกียรติยศ เกียรติสูงส่ง  รับบทเป็น  เอกชัย / เอก
 นักแสดงรับเชิญ 
 อนุวัฒน์ นิวาตวงศ์  รับบทเป็น  เหนือเทพ
 นิธิ สมุทรโคจร  รับบทเป็น  ธกฤต
 สรพงศ์ ชาตรี  รับบทเป็น  กำนันโกมล
 สุพรรษา เนื่องภิรมย์  รับบทเป็น  ย่าอร (ย่าของอันยา)
 เกรียงไกร อุณหะนันทน์  รับบทเป็น  พ่ออุ๊ยหนานปิง (คนรักเก่าของย่าอร)
 อรอนงค์ ปัญญาวงศ์  รับบทเป็น  ฟองคำ (แม่ของแสน)
 สันติสุข พรหมศิริ  รับบทเป็น  สิน  (พ่อของแสน)
 ดารณีนุช โพธิปิติ  รับบทเป็น  ปรานี
 ตระการ พันธุมเลิศรุจี  รับบทเป็น  สิงห์ (พี่ชายของแสน)
 วิทยา เจตะภัย (ถนอม สามโทน)  รับบทเป็น  ลุงพุฒ
 ด.ญ.กัจนฐานียา ศรีโรจน์วัฒนะ  รับบทเป็น  แตงกวา
 ศิรินุช เพ็ชรอุไร  รับบทเป็น  มาลี
 วัชรเกียรติ บุญภักดี  รับบทเป็น  ทิน (โจรป่า)
 พงศ์เทพ อนุรัตน์  รับบทเป็น  เทพ (โจรป่า)
 ปุณิกา โยคะกุล  รับบทเป็น  มาดามมด (ภรรยาของธกฤต)
 นริสา พรหมสุภา  รับบทเป็น  ป้านี (ภรรยาของกำนันโกมล)
 ดรัลชรัส ศุขีวิริยะ  รับบทเป็น  เมขลา

 เพลงประกอบละคร 
 เพลง สิ่งที่มันกำลังเกิด (เพลงปิดตอนที่ 11-14) - ขับร้องโดย เอ๊ะ จิรากร สมพิทักษ์ Feat. PAUSE
 เพลง สิ่งที่มันกำลังเกิด - ขับร้องโดย ฟิล์ม บงกช เจริญธรรม
 เพลง คิดอะไรอยู่ (เพลงเปิดตอนที่ 1-10) - ขับร้องโดย Lowfat Feat. โบว์ลิ่ง มานิดา เรืองศรี
 เพลง L.O.V.E (เพลงปิดตอนที่ 1-10) (เพลงเปิดตอนที่ 11-14) - ขับร้องโดย ชมพู่ อารยา เอ ฮาร์เก็ต